Dačigamo nacionalinis parkas
Dačigamo nacionalinis parkas (hind. दाचीगाम राष्ट्रीय उद्यान, IAST: Dācīgām rāṣṭrīya udyān, angl. Dachigam National Park) – saugoma gamtos sritis šiaurės vakarų Indijoje, Džamu ir Kašmyre, 22 km nuo Šrinagaro. Įsteigtas 1910 m. kaip maharadžos saugoma sritis, skirta užtikrinti švarius vandens šaltinius Šrinagarui. 1981 m. pertvarkytas į nacionalinį parką. Dačigamo nacionalinis parkas užima vakarų Himalajų priekalnes, Zabarvano kalnagūbrį. Saugomi kalnų spygliuočių miškai, alpinės pievos, kalnų upės ir ežerai. Parke sutinkami reti, saugomi gyvūnai: Kašmyro muskusinis elnias, Kašmyro elnias vapitis, leopardinė katė, himalajinis lokys, himalajinis rudasis lokys, sibirinis šeškas, nendrinė katė, didžioji kiaunė, ilgauodegis švilpikas ir kt. Išlikusi negausi Kašmyro elnių (hangulų) banda parke Dačigamo nacionalinis parkas nuo Šrinagaro Vandens pralaida parke